
Ministru kabineta sēdes protokollēmums

Informatīvais ziņojums "Izvērtējums par Latvijas dalību Ziemeļatlantijas līguma organizācijas (NATO) Aizsardzības Inovācijas Akseleratora Ziemeļatlantijas reģionam (Defence Innovation Accelerator for the North Atlantic (DIANA)) iniciatīvā un NATO Inovāciju fondā"

· 1. Pieņemt zināšanai iesniegto informatīvo ziņojumu.
· 2. Atbalstīt Latvijas dalību NATO Aizsardzības Inovācijas Akseleratora Ziemeļatlantijas reģionam iniciatīvā un NATO Inovāciju fondā.
·  
· 3. Pieņemt zināšanai, ka NATO Inovāciju fonda (turpmāk – Fonda) ieviešanu nodrošinās akciju sabiedrība “Attīstības finanšu institūcija Altum” (turpmāk – Altum)  un ieguldīs tajā līdz 29.58 milj. EUR no  valsts budžeta līdzekļiem
· 4. Pieņemt zināšanai, ka ieguldījumu veikšana Fondā paredzēta ik gadu līdz 2032. gadam 10% apmērā no kopējiem Latvijas valsts budžeta plānotajiem Fonda ieguldījumiem. Pirms ieguldījumu veikšanas Fondā Altum ik gadu līdz 30. aprīlim izvērtēs, vai Fondam ir pietiekams progress jaunu dalībnieku un investīciju piesaistē, lai nodrošinātu Fonda pilnvērtīgu darbību turpmāko mērķu sasniegšanai.
· 5. Ekonomikas ministrijai pēc Altum šī protokollēmuma 4.punktā minētā Fonda izvērtējuma nodrošināt ikgadēju valsts budžeta pieprasījumu turpmākiem Fonda ieguldījumiem, atbilstoši informatīvajā ziņojumā iekļautajam finansējuma sadalījumam.  
· 6. Finanšu ministrijai sadarbībā ar Altum pēc NATO Komandītsabiedrības Līguma apstiprināšanas par Fonda ieviešanu iesniegt informāciju Eiropas Komisijā, lai nodrošinātu, ka Altum ieguldījums Fondā atbilst Eiropas Savienības komercdarbības atbalsta kontroles normām.
·  

